
REFERATUL DE APROBARE A PROIECTULUI DE HOTĂRÂRE
privind aprobarea asigurării finanţării de la  bugetul local  a cheltuielilor care nu se finanţează 
prin Programul Național de Investiții „Anghel Saligny”, pentru obiectivul de investiţii 
,,Pasaj inferior Solventul”, 


1. Descrierea situației actuale
Prin HCL nr. 403 din 04.11.2021 a fost aprobată cererea de finanţare și  devizul general estimativ pentru obiectivul de investiţie  ,,Pasaj inferior Solventul” în vederea depunerii prin platforma digitală  aferentă Programului  de Investiţii „Anghel Saligny”. 
La data de 05.11.2021, Municipiul Timişoara a depus cerere de finanţare înregistrată cu numărul  30847/05-11-2021 pentru finanţare nerambursabilă prin  Programului Național de Investiții „Anghel Saligny” pentru proiectul ,,Pasaj inferior Solventul” . 
Astfel, prin adresa nr. 87644/26.07.2022, Ministerul Dezvoltării Lucrărilor Publice şi Administraţiei , a  transmis lista obiectivelor de investiţie finanţate prin Programul Național de Investiții „Anghel Saligny”, prin care confirmă alocarea sumei  de 43.000.000,00 lei de la bugetul de stat 2022-2028 pentru proiectul  „Pasaj Inferior Solventul”.
Conform condițiilor stabilite prin Normele metodologice aprobate prin OMDLPA nr. 1333/2021, respectiv OMLPDA /OME nr. 278/167/2022, la semnarea contractului de finanțare nerambursabilă este necesară Hotărârea Consiliului Local de aprobare a categoriilor de cheltuieli finanţate de la bugetul Local  al U.A.T Municipiul Timișoara. 

2. Schimbări preconizate și rezultate așteptate
Proiectul ,,Pasaj inferior Solventul”  este inclus în planul de acțiune din PMUD, fiind considerat proiect prioritar pentru finalizarea închiderii vestice a inelului IV, în completarea proiectelor  Inelul IV vest: conexiunea Str. Gării – Bd. Dâmbovița(C9b) și Linie nouă de tramvai Solventul – Gara de Nord (C10). Astfel, proiectul face parte din abordarea integrată a municipalității asupra mobilității urbane durabile, în centrul căreia este creșterea atractivității transportului public cu tramvaiul în detrimentul transportului privat.
		Astfel, prin implementarea proiectului se vor  îmbunătăți condițiile de circulație în municipiu prin amenajarea pasajului subteran, a străzilor, a trotuarelor, amenajare piste de biciclete și zone verzi, acolo unde situația din teren permite, rezultând o mai bună funcționalitate a zonelor.

3. Alte informații:
Valoarea totală a proiectului “Pasaj inferior Solventul”  , inclusiv TVA: 
- Asistenţă financiară nerambursabilă prin Programul Național de Investiții „Anghel Saligny” 43.000.000,00 lei 
- Cofinanţare din bugetul local al UAT  Municipiul Timişoara: 89.231.344,11 lei, reprezentând diferența până la valoarea totală a obiectivului de investiție. 
 


4. Concluzii:
Având în vedere necesitatea și oportunitatea accesării fondurilor nerambursabile disponibile prin Programul National de Investiții „Anghel Saligny”,  prin care se pot realiza obiective de investiții care constau în realizarea de construcții noi sau lucrări de construire, reconstruire, consolidare, reparații, modernizare, modificare, extindere, reabilitare vizând poduri, podețe, pasaje sau punți pietonale, inclusiv pentru biciclete şi trotinete electrice;
Ţinând cont de Adresa nr. 87644/26.07.2022 a Ministerului Dezvoltării Lucrărilor Publice şi Administraţiei prin care se precizează documentele ce trebuie transmise obligatoriu anterior încheierii contractelor de finanţare. 
 Având în vedere  solicitarea de clarificări privind alocarea sumelor de la bugetul de stat înregistartă cu numărul  90483/02.08.2022, considerăm necesară şi oportună aprobarea asigurării finanţării de la  bugetul local al Municipiului Timişoara a sumei de 89.231.344,11 lei pentru obiectivul de investiţii ,,Pasaj inferior Solventul”, în vederea semnării  contractului de fnanţare. 

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.

